આજથી ૬૦ વર્ષા પહેલાં હાઈસ્કુલમાં કડી સર્વ વિદ્યાલયમાં અભ્યાસ કરતો હતો ત્યારે હાલ ગુજરાતી સાહિત્યમાં લઘુકથાના જનક તરીકે ખુબ જાણીતા અને મારા પ્રિય ગુરુ શ્રી મોહનલાલ પટેલ ગુજરાતી શીખવતા અને તેમની પ્રેરણાથી ગુજરાતી સાહિત્ય વાંચવાનો અને લખવાનો શોખ હૃદયમાં રોપાયો. એમની અને આચાર્ય સ્વ.નાથાભાઈ દેસાઈ સાહેબની પ્રેરણાથી મારા અને સર્વ વિદ્યાલયના બીજા વિદ્યાર્થીઓના લેખો,કાવ્યો,ચિત્રો વિગેરે માહિતી સાથેનું હસ્તલિખિત સામયિક ”ચિનગારી ” ચલાવવામાં આવતું હતું. આ ”ચિનગારી” નો મને તંત્રી નીમવામાં આવ્યો હતો.ગુજરાતી ભાષા પ્રત્યેનો વિદ્યાર્થી કાળનો આ વાચન અને લેખનનો શોખ વધુ ને વધુ મહાવરાથી વર્ષો વર્ષ વધતો ગયો.